**  **

**Informasjon til konfirmanter og foresatte**

**Samisk konfirmantleir 2016**

**Sted: Vatnlia leirsted ved Bodø**

**Tid: 3. – 6. mars.**

Konfirmant og foreldre / foresatte som ønsker å melde seg på, tar kontakt med konfirmantansvarlig i lokalmenigheten.

Samisk konfirmantleir har 35 plasser som vil bli fordelt ut fra faktorer som geografi og språktilhørighet. Alle samiske konfirmanter er velkommen til å søke, uavhengig av språkferdigheter og hvor de bor. Samisk kirkeråd har som mål å skape et inkluderende språkfellesskap der alle føler seg likevedig som same i et kristent fellesskap.

**Påmelding åpnes den 4. desember 2015 og lukkes den 25 januar 2016**

Alle konfirmanter som ønsker å delta må henvende seg til konfirmantansvarlig i sin lokalmenighet, da det er de som skal foreta påmelding.

**Foresatte må gi disse opplysningene til konfirmantansvarlig i menigheten:**

\*Navn på konfirmant

\*Navn på foresatte

\*Telefonnummer til foresatte og til konfirmant

\*E-postadressen til foresatte og til konfirmant

\*Språk (hvilke hovedspråk konfirmanten ønsker å møte / bruke på leiren)

\*Hvilken særskilt tilrettelegging eller hensyn som må tas, ut fra individuelle forutsetninger som allergier eller annet.

\*Praktisk reiseinformasjon (fellestransport, hvilken flyplass er aktuell å reise fra, osv.)

\*Annet

Foresatte / foreldre og konfirmant vil i løpet av januar 2016, få melding fra menigheten om konfirmanten har fått plass på leiren. Samisk kirkeråd tar kontakt med konfirmant og foresatte og informerer om konfirmantleiren, gjør avtaler om reisemåte, reiserute m.m.

Reise og opphold

Konfirmantene skal ikke selv betale noe for å delta. Menigheten betaler et reiseutjevningsgebyr på kr. 1000,- pr konfirmant. Samisk kirkeråd sender faktura til menighetene etter konfirmantleiren.

Samisk kirkeråd foretar all bestilling av reiser/ billetter og beslutter i samråd med foresatte hvilken reiserute som velges for den enkelte konfirmant. Samisk kirkeråd dekker utgifter til reise, opphold og overnatting. SKR ser det som viktig at reisen planlegges i nært samarbeid med foresatte, og at vi gjør avtaler om henting og bringing, til og fra; fly, tog eller buss.

Opplegg og innhold

**Kirkemøtet i Dnk, har vedtatt mål om en årlig landsdekkende Samisk konfirmantleir** **i «Strategiplan for samisk kirkeliv».** Samisk konfirmantleir er et tilbud til samiske konfirmanter fra hele landet. Alle konfirmantene som deltar på denne konfirmantleiren, blir konfirmert i sin egen menighet.

Samisk kirkeråd har til nå, i samarbeid med menigheter og bispedømmene, Nord-Hålogaland, Sør-Hålogaland og Nidaros, gjennomført to slike leire. Den første leiren var i Meråker i sørsamisk området, den andre var i Alta i nordsamisk område. Denne leiren er den tredje, og den blir lagt til lule- og pitesamisk område, ved Vatnlia leirsted nær Bodø, og en dag tilbringes på Drag i Tysfjord.

**Samisk konfirmantleir er bygd opp rundt tema «Nestekjærlighet og solidaritet».** Den nasjonale planen «Gud gir – vi deler» har i tillegg en egen plan for samisk trosopplæring sin er en supplerende plan. \*Den skal brukes i alle menigheter der det bor samer. Denne planen brukes på Samisk konfirmantleir, der vi gjennom samtaler om kristen tro, arbeid med gudstjenesteverksted, sosiale og fysiske aktiviteter, har som mål å bygge opp og styrke kristen trosfellesskap mellom ungdommene. Det er et mål at det skal bygges nettverk mellom ungdommene gjennom å delta i et fellesskap med samisk ungdom fra mange forskjellige samiske områder. Ungdommene vil få mulighet til å praktisere de tre samiske språkene: sørsamisk, lulesamisk og nordsamisk og norsk. Målet er å styrke samisk identitet gjennom å g dem mer kunnskaper om samisk kristendom og samisk kirkeliv.

Konfirmantene vil få mulighet til å praktisere kristen tro i et samisk fellesskap og bruke sine egne språk. **Målet er at hver enkelt skal kunne delta ut fra sine individuelle forutsetninger. Det legges til rette for at hver enkelt skal opplever seg likeverdig i det sosiale, kulturelle og faglige fellesskapet under konfirmantleiren**. Konfirmantene oppfordres til å bidra til å bygge inkluderende fellesskap.

**Det er et ønske å samarbeide med institusjoner og personer i lokalmiljøet. Samisk kirkeråd inviterer eldre som forteller fra sin oppvekst, eller samiske ungdommer som forteller om ulike utfordringer knyttet til det å være urfolk, som lokal innsats knyttet til å bevare samisk kultur og språk, kamp mot naturinngrep i samiske tradisjonelle områder eller det å bevare lokale samiske kristendomstradisjoner. Unge ledere fra Ungdomshelg-prosjektet bidrar med å lede det faglige arbeidet og sosiale aktiviteter under hele konfirmantleiren.**

|  |  |
| --- | --- |
| ***Tove-Lill Labahå Magga****Oskuoahpahusa ráđđeaddi – Seniorådgiver trosopplæring* ***Sámi girkoráđđi - Sáme girkoráde - Saemien gærhkoeraerie - Samisk kirkeråd*** *Norgga girku - Den norske kirke**+ 47 23081233 / +47 97786189* *e-post:* *tm884@kirken.no* | ***Maria R. Steinsvik****Sámi Nuoraid ráđđeaddi-  Samisk Ungdomsrådgiver****Sámi girkoráđđi - Sáme girkoráde - Saemien gærhkoeraerie - Samisk kirkeråd*** *Tlf: + 47 23081268**e-post:* *ms854@kirken.no* |